*Prilog 1.*

**Projektni zadatak za provedbu projekta KK.06.1.2.01.0011. Centar izvrsnosti Cerovačke špilje – održivo upravljanje prirodnom baštinom i krškim podzemljem**

**Predmet nabave**

**„****Program i sustav certificiranja speleovodiča za speleoturizam“**

**1. ZAKONSKI OKVIR**

Zagrebački speleološki savez (u nastavku Savez) je nezavisna pravna osoba koja predstavlja mrežu udruga i pravnih osoba registriranih za speleološku djelatnost. Osnovana je 2011. godine s ciljem razvoja i unaprjeđenja speleologije, zaštite prirode i okoliša te djelovanja na području znanstvenog i stručnog istraživanja speleoloških objekata i voda u kršu na području cijele Hrvatske i međunarodnoj razini. Temeljne djelatnosti odnose se na primarna speleološka istraživanja i ekspedicije, stručna i znanstvena istraživanja krša i krškog podzemlja, zaštitu, očuvanje i održivo upravljanje okolišem i prirodom te edukaciju i školovanje iz područja speleologije i krša. Djelokrug Saveza temelji se na Zakonu o zaštiti prirode (NN 80/13, 15/18) uz dozvole za istraživanja speleoloških objekata koja se dobivaju od Ministarstva zaštite okoliša i energetike.

Sukladno ciljevima i djelatnostima propisanim Statutom, Savez sudjeluje kao partner na projektu „Centar izvrsnosti Cerovačke špilje – održivo upravljanje prirodnom baštinom i krškim podzemljem“. Projekt se provodi u partnerstvu s Javnom ustanovom „Park prirode Velebit“, Javnom ustanovom za upravljanje zaštićenim dijelovima prirode na području Zadarske županije „Naturom Jaderom“ i Zadarskom županijom te se kroz njega planiraju aktivnosti koje značajno doprinose postizanju općih i specifičnih ciljeva Poziva „Promicanje održivog korištenja prirodne baštine u NP i PP“ (ref.br. K.K.06.1.2.01) i ostvarivanju specifičnog cilja 6c2 Operativnog programa „Konkurentnost i kohezija“: Povećanje atraktivnosti, edukativnog kapaciteta i održivog upravljanja odredištima prirodne baštine.

Projekt se provodi kroz niz aktivnosti koje ostvaruju svi Partneri te je jedna od tih aktivnosti Edukacijsko – interpretacijski program Centra izvrsnosti „Cerovačke špilje“ koja uključuje Edukacijsko – interpretacijski program očuvanja krša i krškog podzemlja – Regionalni speleološki referentni centar (RSRC).

**2. CILJ EDUKACIJSKO – INTERPRETACIJSKOG PROGRAMA ZA OČUVANJE KRŠA I KRŠKOG PODZEMLJA – REGIONALNI SPELEOLOŠKI REFERENTNI CENTAR (RSRC)**

Program Regionalnog speleološkog referentnog centra uključuje niz specifičnih potprograma za posjetitelje, turiste i avanturiste, stručnu javnost, lokalno stanovništvo i druge korisnike te programe kojima će se povećati kvalificiranost edukatora, trenera i vodiča koji će nastaviti provoditi aktivnosti i po završetku projekta.

Ovom aktivnosti izravno se doprinosi povećanju edukacijskih, interpretacijskih i stručno – znanstvenih potencijala PP Velebit i šire zajednice koja provodi aktivnosti sukladne ciljevima zaštite prirodne baštine i edukacije na području PP Velebit. S obzirom na razvoj bogatog i atraktivnog sadržaja izravno se doprinosi ispunjavanju i cilja: Povećanje privlačnosti i obrazovnog kapaciteta te uspostava boljeg upravljanja posjetiteljima u odredištima prirodne baštine.

Provedbom ovog programa očekuje se:

* Povećanje broja posjetitelja educiranih o prirodnoj baštini.
* Porast očekivanog broja posjeta podržanim mjestima i atrakcijama prirodne baštine.

Ciljevi ovog programa ispunit će se korištenjem visokih sigurnosnih standarda u speleologiji sukladno svjetskim normama, uvođenjem i korištenjem suvremenih IT i naprednih tehnologija, uvođenjem novih obrazovnih programa i sustava certificiranja speleovodiča u turizmu i avanturizmu, edukacijama vezanim za implementaciju monitoringa, inventarizacije i dr. Program će omogućiti podizanje kapaciteta partnera i sudionika u edukacijama. Tijekom provedbe projekta kroz edukacijsko – interpretacijski program RSRC-a, također će se educirati posjetitelji svih kategorija i dobnih skupina, s posebnim naglaskom na speleologe, avanturiste, djecu i mlade putem implementacije pilot projekta. Edukacija će pomoći u prenošenju znanja o važnosti očuvanja prirodne baštine i promociji novog Centra izvrsnosti i njegovih programa. Jedan od potprograma namijenjen primarno tehničkim roniocima i speleoroniocima je Program treninga za speleoronioce.

**3. OPIS „Program i sustav certificiranja speleovodiča za speleoturizam“**

Od ugovaratelja se očekuje pružanje usluge pripreme i provedbe programa edukacije iz područja osposobljavanja speleovodiča za speleoturizam u suradnji sa koordinatorom edukacijskih aktivnosti Zagrebačkog speleološkog saveza za Jedinstveni edukacijsko-interpretacijski program za očuvanje krša i krškog podzemlja. Namjera izrade programa i certificiranja jest podignuti razinu specijalističkog znanja i tehnika na području avanturističkog turizma odnosno speleoavanturizma. U svijetu trenutno postoji više od 5 tisuća turistički uređenih špilja, a godišnje ih posjeti 170 milijuna turista. U Hrvatskoj ima preko 30 turistički uređenih špilja koje imaju potrebu za speleovodičima koji trebaju posjedovati specifična znanja i vještine, kako bi kvalitetno i sigurno obavljali svoj posao. U regiji ne postoji program i sustav certificiranja ovako specifične djelatnosti, stoga je uspostava programa i sustava certificiranja prepoznata kao potreba i prilika. Tijekom projekta razvit će se i implementirati jedinstveni edukacijski program certifikacije speleovodiča u suradnji sa znanstveno-stručnim obrazovnim institucijama. Tijekom projekta će biti certificirano i obučeno minimalno 10 speleovodiča. Program će biti prijavljen Ministarstvu znanosti, obrazovanja i športa u sustav neformalnog obrazovanja.

Prilikom provedbe ove aktivnosti, kroz program je potrebno educirati minimalno 10 polaznika. Izbor lokacije za provedbu programa održavati će se u suradnji sa poslovnim subjektom iz regije koji posjeduje iskustvo u provođenju ove vrste edukacije. Priprema i provedba programa provesti će se u suradnji sa Koordinatorom edukacijskih aktivnosti za Jedinstveni edukacijsko-interpretacijski program za očuvanje krša i krškog podzemlja jer će se rezultati ove usluge integrirati u razvoj Regionalnog speleološkog referentnog centra.

Posao će se smatrati izvršenim u trenutku kada Ugovaratelj provede izradi program koji treba biti potvrđen i prihvaćen od Naručitelja te u suradnji s Koordinatorom edukacijskih aktivnosti provede obuku za 10 osoba.

**3.1. Razrada aktivnosti**

**3.1.1. Osmišljavanje programa za certificiranje speleovodiča**

Program se mora osmisliti tako da se jasno definiraju:

* Ciljevi: definiranje vještina i znanja koje se moraju ispuniti na kraju obuke.
* Opis svakog pojedinog modula- prijenos stručnih znanja.
* Trajanje programa: vremensko trajanje edukacije.
* Očekivani ishodi.

Program je namijenjen svim osobama koje žele raditi u kao vodiči u turistički uređenim speleološkim objektima te mora biti osmišljen u skladu sa Zakonom o zaštiti prirode te poštovati sve sigurnosne mjere.

Osim navedenih elemenata u programu moraju se definirati optimalni i minimalni tehnički i sigurnosni uvjeti za provedbu programa te optimalni i minimalni uvjeti stručne kompetencije predavača.

**3.1.2. Provedba programa i sustava certificiranja speleovodiča za speleoturizam**

Ugovarateljeva obaveza je pravovremeno informirati i promovirati program ciljnim skupinama te zajedno s Naručiteljem organizirati provedbu programa. Ugovaratelj odgovara za sigurnost svih sudionika obuke za vrijeme trajanja edukacije.

Ugovaratelj mora za vrijeme provedbe programa:

* prikupiti podatke o sudionicima za potrebe izvještavanja o provedbi projekta,
* voditi dnevnik obavljenih modula sa opisom,
* priložiti završne certifikate ili dokaze o naručenim certifikatima koji dokazuju osposobljenost sudionika za speleovodiče,
* prikupiti suglasnosti sudionika za korištenje osobnih podataka za potrebe izvještavanja o provedbi projekta,
* prikupiti dopuštenja za fotografiranje i korištenje fotografija u svrhu vidljivosti projekta i izvještavanja o provedbi projekta,
* fotografirati i snimiti videozapise događaj u suradnji sa Koordinator/-ica edukacijskih aktivnosti za Jedinstveni edukacijsko-interpretacijski program za očuvanje krša i krškog podzemlja.

**3.1.3. Analiza Programa i sustava certificiranja speleovodiča za speleoturizam**

Nakon završetka programa treninga potrebno je kod sudionika napraviti analizu kvalitete programa čiji rezultati će poslužiti za održavanje budućih programa iz ovog područja. Analizu će provesti ugovaratelj u suradnji sa Koordinatorom edukacijskih aktivnosti za Jedinstveni edukacijsko-interpretacijski program za očuvanje krša i krškog podzemlja.

**3.1.4. Očekivani rezultati aktivnosti:**

* Izrada prijedloga programa koji će biti prijavljen Ministarstvu znanosti, obrazovanja i športa u sustav neformalnog obrazovanja.
* Priprema i provedba programa u suradnji sa organizacijom iz regije koja ima iskustvo u provođenju istog.
* Predaja priručnika za provedbu programa.

Tijekom pružanja usluga i ostvarenja isporuka, Ugovaratelj je obvezan osigurati vidljivost EU sufinanciranja projekta sukladno Uputama za korisnike sredstava vezano uz informiranje, komunikaciju i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. te se pridržavati smjernica za vidljivost Naručitelja.

**Ukupno trajanje aktivnosti:** 16 mjeseci

**4. MJESTO IZVRŠENJA**

Mjesto održavanja programa ovisi o dogovoru Naručitelja i Ugovaratelja.

**5. ROK IZVRŠENJA USLUGE**

Datum izvršenja usluge je 30.11.2020.

**6. IZVJEŠTAVANJE I PLAĆANJE**

Sve rezultate u okviru ovog predmeta nabave (Opis modula, potpisne liste i fotografije s provedenih programa) Ugovaratelj usluge podnosi u elektronskom obliku Naručitelju koji na sve materijale daje svoju suglasnost.

Ugovaratelj ispostavlja račune za izvršene usluge prema sljedećim stavkama troškovnika:

|  |  |  |  |
| --- | --- | --- | --- |
| **Redni broj** | **Opis usluge** | **Jedinica mjere** | **Količina** |
| 1 | Izrada programa za certificiranje speleovodiča za speleoturizam | komplet | 1 |
| 2 | Provedba osposobljavanja speleovodiča za speleoturizam za 10 osoba | komplet | 1 |
| 3 | Izrađen priručnik za speleovodiče za speleoturizam | komplet | 1 |

**7. PROCIJENJENA VRIJEDNOST NABAVE**

Procijenjena vrijednost nabave je **116.000,00 kn (stošesnaesttisućakuna) + PDV.**

**8.** **KRITERIJ ZA ODABIR NAJPOVOLJNIJE PONUDE**

Ekonomski najpovoljnija ponuda

**9. ROK ZA DOSTAVU PONUDE**

Rok za dostavu ponude je 10. srpnja 2019.

**10. OKVIRNI TERMINSKI PLAN**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Usluga** | **2019-2020.** | | | | | | | | |  | |  | |
| 7. | 8. | 9. | 10. | 11. | 12. | 1. | 2. | 3. | | 4. | | 5. | | 6. | 7. | 8. | 9. | 10. | 11. |
| Izrada za certificiranje speleovodiča za speleoturizam |  |  |  |  |  |  |  |  |  | |  | |  | |  |  |  |  |  |  |
| Provedba osposobljavanja speleovodiča za speleoturizam za 10 osoba |  |  |  |  |  |  |  |  |  | |  | |  | |  |  |  |  |  |  |
| Izrađen priručnik za speleovodiče za speleoturizam |  |  |  |  |  |  |  |  |  | |  | |  | |  |  |  |  |  |  |